stanford-oval/wikipedia huggingface dataset:
Love & Devotion
Aiheesta muualla

Tietoa yhtyeestä (englanniksi)
Otsonidi

Otsonidi on epävakaa, reaktiivinen moniatominen anioni O3−, joka on johdettu otsonista tai orgaanisten peroksidien kaltaisista orgaanisista yhdisteistä.
Epäorgaaniset otsonidit

Epäorgaaniset otsonidit ovat tummanpunaisia ioniyhdisteitä, jotka sisältävät O3−-anionin. Anionilla on otsonimolekyylin V-muoto.
Epäorgaanisia otsonideja muodostuu, kun poltetaan natriumia tai raskaampia alkalimetalleja otsonissa. Ne ovat erittäin herkkiä räjähteitä, joita pitää käsitellä matalassa lämpötilassa ja inertissä olosuhteissa.
Epäorgaanisien otsonidien käyttöä on tutkittu lupaavana hapen lähteenä kemiallisissa happigeneraattoreissa.
Orgaaniset otsonidit

Orgaaniset otsonidit ovat orgaanisten peroksidien räjähtävempiä serkkuja ja sisältävät kovalenttisidoksisen otsonidiryhmän (-O-O-O-). Ne useimmiten esiintyvät pahanhajuisina öljymäisinä nesteinä. Niitä käytetään pääasiassa kemiallisten yhdisteiden koostumuksen päättelyyn.
Ne muodostuvat otsonin ja tyydyttymättömien yhdisteiden reagoidessa, ja nopeasti hajoavat karbonyyliyhdisteiksi kuten aldehydeiksi, ketoneiksi ja peroksideiksi.
Orgaanisten otsonidien yleinen rakenne
Paha Polly

Paha Polly oli vuosina 2005–2013 vaikuttanut vaihtoehtoista melodista rockia soittanut virolaisyhtye. Musiikilliselta tyylisuunnaltaan se kuului Tartossa vaikuttaneeseen pop-postpunkiin, johon vaikutteensa olivat antaneet Vennaskond, Sõpruse Puiestee ja Alumiinium. Samaan aikaan Paha Pollyn kanssa vaikuttanut samantyylinen yhtye oli Agent M.
Paineensiirrin

Paineensiirrin on pneumaattisessa järjestelmässä komponentti, jolla pneumaattinen paine saadaan siirretyksi nesteessä vaikuttavaksi paineeksi. Tavalliseksi paineensiirtimeksi kutsutaan nimenomaan juuri sellaista komponenttia, jossa paineen suuruus ei muutu.
Logset

| Logset |
| --- | --- |

Perustettu:  1992
Kotipaikka:  Koivulahti, Suomi
Toimiala:  metsäteollisuus
Kotisivu:  logset.fi/fi/
Infobox OKVirheellinen NIMI-arvo: 
Logset Oy on suomalainen metsäkonevalmistaja, jonka tehdas sijaitsee Vaasan lähellä Koivulahdessa. Yritys on perustettu vuonna 1992 ja sillä on noin 70 työntekijää.
Logset valmistaa harvestereita, hakkuulaitteita ja kuormatraktoreita. Valikoimaan kuuluu kahdeksan harvesteria, seitsemän hakkuulaitetta ja seitsemän kuormatraktoria. Kaikki tuotteet valmistetaan yhtiön tehtaalla. Logsetin jälleenmyyntiverkosto kattaa 20 maata ja Logset koneita työskentelee yli 25 eri maassa.
Jälkimarkkinointipalveluina yritys tarjoaa huoltopalveluiden ja varaosamyynnin lisäksi käyttökoulutusta sekä muita tarvittavia asiakastukipalveluita.
Logset 12H GTE Hybrid harvesterin sähkömoottori tarjoaa voimaa ja vääntöä AGCO Power 7,4 litran moottorille.
Maailman ensimmäinen hybridiharvesteri

Vuonna 2016 Logset toi markkinoille maailman ensimmäisen hybridi-harvesterin, Logset 12H GTE Hybridin.[lähde? ] Hybriditekniikan ansiosta harvesterin hiilidioksidipäästöt vähentyvät kolmanneksella per tuotettu kuutiometri. Vuonna 2019 Logset toi markkinoille toisen hybridiharvesterin, Logset 8h GTE Hybridin.
Logset-harvesterit

Logsetin valikoimassa on kahdeksan harvesteria. Harvesterimallien nimissä esiintyvät kirjaimet GT tarkoittavat englanniksi generation two (=suomeksi toinen sukupolvi), ja GTE tarkoittavat englanniksi generation two eight (=toinen sukupolvi kahdeksan). GT harvesterissa on kuusi pyörää ja GTE harvesterissa on kahdeksan pyörää.
Logset 5HP GT
Logset 6HP GT
Logset 6HP GTE
Logset 8H GT
Logset 8H GTE
Logset 8H GTE Hybrid
Logset 10H GTE
Logset 12H GTE Hybrid
Logset-kuormatraktorit

Logsetin valikoimassa on seitsemän kuormatraktoria. Kuormatraktoreiden nimissä esiintyvät kirjaimet GT tarkoittavat englanniksi generation two (=toinen sukupolvi). Kuormatraktoreiden kantokyky on pienimmän mallin Logset 4F GT:n kymmenen tonnin ja suurimman mallin Logset 12F GT:n 20 tonnin välillä. Logsetin myydyin kuormatraktorimalli Suomessa on Logset 5F GT.
Logset 4F GT
Logset 5F GT
Logset 5FP GT
Logset 6F GT
Logset 8F GT
Logset 10F GT
Logset 12F GT
Aiheesta muualla

Yrityksen verkkosivut.
Logset 5F GT kuormatraktorin kuormatilan pituus on 4,15 metristä yli 4,8 metriin. Lisävarusteena koneeseen on saatavana pidempi takarunko, jolloin kuormatilan pituus on jopa 5 metriä.
Lizard Dusk

| Lizard Dusk Tracedawn |
| --- | --- | --- |

Studioalbumin tiedot
 Äänitetty : 2011
 Julkaistu: 15. helmikuuta 2012
 Tuottaja(t): Tuomas Yli-Jaskari
 Tyylilaji: melodinen death metal
 Kesto: 39.29
 Levy-yhtiö: Redhouse FMP
Listasijoitukset
  43.
Tracedawnin muut julkaisut
| Ego Anthem 2009 | Lizard Dusk 2012 |   |
Lizard Dusk on suomalaisen metallimusiikkia soittavan Tracedawn-yhtyeen kolmas studioalbumi, joka julkaistaan 15. helmikuuta 2012 Skandinaviassa ja 17. helmikuuta muualla maailmassa. Lizard Dusk on yhtyeen ensimmäinen albumi uuden laulajan Niko Kalliojärven kanssa. Kappaleesta ”Breed Insane” on tehty myös musiikkivideo.
Albumi debytoi Suomen virallisen listan sijalla 43.
Kappaleet

Arabian Nights – 3.15
Breed Insane – 3.53
Sick Fire – 3.54
The Crawl – 5.31
You're Fired! – 3.53
Machine – 4.39
Nothing and Nowhere – 4.49
Thanks for Asking, I'm Just Obsessed – 4.32
Taught My Eyes to Lie – 5.03
Kokoonpano

Niko Kalliojärvi – laulu
Tuomas Yli-Jaskari – laulu, kitara
Roni Seppänen – kitara
Pekko Heikkilä – basso
Perttu Kurttila – rummut
Vili Itäpelto – kosketinsoitin
Arvostelut

Imperiumi.net: 7+
Kaaoszine: 10/10
Soundi:
Aiheesta muualla

Lizard Dusk Discogsissa. (englanniksi)
Albumi Lizard Dusk Encyclopaedia Metallum -sivustolla (englanniksi)
Paineilmasylinteri

Yksitoimisen sylinterin toimintakaavio. Jousi (punainen) voi olla myös sylinterin ulkopuolella kiinnitettynä liikkuvaan osaan. Sylinteriä voidaan ohjata yhdellä paineilmaventtiilillä, koska se palautuu jousen avulla.
Kaksitoimisen sylinterin toimintakaavio. Tällaisen sylinterin ohjaukseen tarvitaan joko kaksi venttiiliä, tai venttiili, joka vaihtaa paineilman syötön kanavasta toiseen.
3D Paineilmasylinteriä esittävä animaatio (CAD)
Jousella varustetun paineilmasylinterin skemaattinen symboli
Paineilmasylinteri.
Paineilmasylinterillä (pneumatiikkasylinteri) saadaan paineilman avulla aikaan mekaaninen liike, yleensä lineaariliike eteen ja taakse, mutta myös vääntösylintereitä valmistetaan. Yleisemmin sylintereiden ohjaus on toteutettu pneumatiikkaventtiileillä, joita ohjataan vipujen, painikkeiden tai ohjelmoitavien järjestelmien avulla. Sylinterit jaotellaan seuraavasti:
yksitoimiset, jousipalautteiset sylinterit,
kaksitoimiset sylinterit ja
erikoissylinterit.
Sylintereissä voi olla männänvarsi voiman siirtoon tai mäntä on  magneettinen, jolloin sylinterin ulkopuolinen magneettinen kappale seuraa männän liikkeitä siirtäen liikevoimaa.
Paineilmasylinterin liikenopeutta hidastetaan useimmiten rajoittamalla sylinteristä poistuvan ilman virtausta. Tällöin sylinterin sisällä paine pysyy korkeana ja liike on tasaista. Mikäli liikenopeutta hidastetaan rajoittamalla ilman virtausta sylinterin sisään, paine vaihtelee voimakkaasti sylinterin kuormituksen mukaan ja liike voi olla nykivää aiheuttaen vaaratilanteita tai osien tarpeetonta kulumista. Hydraulisissa sylintereissä rajoitustavan vaikutus ei ole yhtä selkeä, koska nesteiden kokoonpuristuminen on vähäisempää kuin kaasujen.
Paine (täsmennyssivu)

Paine voi tarkoittaa:
Paine, fysikaalinen suure:
Höyrynpaine
Osapaine
Osmoottinen paine
Dynaaminen paine
Staattinen paine
Hydrostaattinen paine
Negatiivinen paine
Planckin paine
Paine-erovoima
Kallonsisäinen paine
Äänenpaine
Paine, sukunimenä:
John Paine (1870–1951), yhdysvaltalainen ampuja
John Knowles Paine (1839–1906), yhdysvaltalainen säveltäjä ja urkuri
Sumner Paine (1868–1904), yhdysvaltalainen ampuja
Thomas Paine (1737–1809), yhdysvaltalainen journalisti ja poliitikko, yksi Yhdysvaltain perustajaisistä
Terry Paine (s. 1939), englantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paine”, voi hakea sivunnimihaulla, laajalla sivunnimihaulla tai tekstihaulla.
Lisko (sarjakuvahahmo)

| Lisko |
| --- | --- |
 Lisko usuttamassa alligaattoreita Hämähäkkimiehen kimppuun
Luoja(t):  Stan Lee & Steve Ditko
Kustantamo:  Marvel
Ensiesiintyminen:  Amazing Spider-Man v1 #6
Henkilötiedot
Oikea nimi:  Curtis ”Curt” Connors
Status:  Aktiivinen
Ryhmäsidokset:  Kuuden Kopla
Edelliset ryhmäsidokset:  Ei ole
Henkilöllisyydet:  Ei ole
Voimat:  Yli-inhimilliset voimat, kestävyys, notkeus ja refleksti, lukuisia matelijamaisia kykyjä, kuten kyky komentaa matelijoita, suomupanssari, terävät kynnet ja hampaat, regeneraatio, kyky kiipeillä seinillä
Suhteet
Sukulaiset:  Martha Connors (vaimo), Billy Connors (poika)
Lisko (engl. Lizard), oikealta nimeltään tohtori Curt Connors on Marvel-kustantamon luoma superroisto ja yksi Hämähäkkimiehen vaarallisimmista vihollisista. Hahmo esiintyi ensimmäisen kerran Amazing Spider-Man-lehden numerossa 6. Liskon loivat Stan Lee ja Steve Ditko.
Suomessa Liskon ensiesiintyminen tapahtui Ihmesarjan numerossa 5 (1967).
Vuonna 2009 Lisko oli listattu sijalle 62 IGN-sivuston laatimassa kautta aikain sata suurinta sarjakuvarikollista.
Historia

Tri Curtis Connors toimi armeijan kirurgina, kun hän haavoittui käteen ja se jouduttiin amputoimaan kuolion takia. Kykenemättä leikkaamaan enää Connors alkoi tutkia matelijoita saavuttaen pian alan huipun. Matelijoilla on yhä kyky kasvattaa uusia raajoja menetettyjen tilalle kun nisäkkäät ovat kehittyneet eroon siitä. Connors löysi tarkan kemiallisen yhdisteen, joka antaa tämän kyvyn ja kokeili sitä itseensä. Hän onnistui kasvattamaan kätensä takaisin mutta kemikaalin mutageeniset vaikutukset eivät loppuneet siihen: hän muuttui ihmismäisen matelijan muotoon.
Häntä riivasi primitiivinen mutta ovela matelijan mieli ja Lisko aikoi koota matelijoiden armeijan, joka syrjäyttäisi ihmiset maapallon hallitsevana lajina. Hämähäkkimies kuitenkin pysäytti Liskon suunnitelman käyttäen Connorsin kemikaaleja ja muistiinpanoja luodakseen vasta-aineen, joka kumosi alkuperäisen yhdisteen vaikutukset. Seerumin mutageenit kuitenkin vaikuttivat pysyvästi Connorsin perimään. Vaikka hän on selvinnyt pitkiä aikoja ilman muuttumista matelijamuotoonsa, tiedemies ei ole koskaan päässyt kokonaan eroon Liskon kirouksesta. Itse asiassa matelijapersoona näyttäisi olevan jatkuvasti hereillä Connorsin alitajunnassa haluten koko ajan suurempaa valtaa ihmisten suhteen.
Suomen Hämähäkkimies lehdessä nro 4/98 nähtiin myös Curt Connorsin apulaisen kehittämä epäonnistuneen kokeen luomus, ihmisseerumilla ruiskutettu lisko, jolla oli ihmisen kävelytyyli, mutta ei yhtään inhimillistä ajattelua.  Alkuperäinen Lisko tappoi tämän toisen sen yrittäessä tappaa Connorsin pojan.
Historia > Animaatiosarja

Lisko esiintyi Hämähäkkimiehen animaatiosarjassa, ensimmäisessä jaksossa "Liskojen yö".
Ja Lisko esiintyi vielä myöhemmin jaksoissa
24 "Aikakivi",
25 "Ajan kosto",
27 "Viimeinen painajainen",
46 "Partners", (takauma)
50 "Mary Janin etsintä" (Mysterion rakentama robotti)
51 "Liskokuningas",
61–63 jaksoissa olevissa Salaisissa Sodissa ja
64 "Minä todella, todella vihaan klooneja" (takauma).
Dr. Curt Connorsin jaksot sarjassa, jossa hän ei muutu Liskoksi:
8 "Avaruuden asukas 2/3",
14 "Kavala Kuusikko 1/2",
15 "Kavala Kuusikko 2/2",
17 "Hämähäkkimutantti", (takauma)
21 "Metsästäjien kaksintaistelu", (takauma)
22 "Blade Vampyyrinmetsästäjä",
26 "Korppikotkan liito",
29 "Tee toivomus",
37 "Venomin paluu",
38 "Carnage",
39 "Pilkku",
45 "Kravenin paluu",
46 "Partners",
47 "Herääminen",
53 "Häät",
60 "Vesimiehen paluu 2/2" ja
64 "Minä todella, todella vihaan klooneja" (toisen maailman Dr. Connors)
Joseph Campanella oli Liskon ja Dr. Connorsin äänenä.
Historia > Elokuvat > Sam Raimin elokuvat

Curt Connors esiintyy Sam Raimin Hämähäkkimies-trilogiassa, näyttelijänään Dylan Baker. Hänet ainoastaan mainittiin Spider-Man – hämähäkkimies -elokuvassa (2002), mutta esiintyy sen jatko-osissa Spider-Man 2 – Hämähäkkimies 2 (2004) ja Spider-Man 3 – Hämähäkkimies 3 (2007). Spider-Man 2:ssa Connors on fysiikan professori Columbian yliopistossa ja huolestunut Peterin suoriutumisessa opinnoissa. Hän oli myös Otto Octaviuksen entinen opiskelutoveri yliopistossa. Spider-Man 3:ssa Peter antaa hänelle analysoitavaksi palasen avaruudesta tullutta symbioottia.
Historia > Elokuvat > Marc Webbin elokuvat

Vuoden 2012 elokuvassa The Amazing Spider-Man Curt Connorsia näyttelee Rhys Ifans. Hän on Oscorpille työskenetelevä biologi ja Richard Parkerin entinen työtoveri. Tutustuessaan Richardin poikaan, Peteriin, he tutkivat Richardin muistiinpanoja ja viimeistelevät liskojen DNA:n avulla luodun kaavan, joka parantaisi ihmisten terveyttä. Oscorpin alkaessa vaatia ihmiskokeisiin siirtymistä ennenaikaisesti, Connors käyttää kaavaa itseensä, kasvattaen uudelleen oikean käsivartensa, mutta mutatoituen samalla Liskoksi. Hämähäkkimies ja Lisko päätyvät taistelemaan toisiaan vastaan Midtownin lukion tiloissa. Viemäreissä Connors palautuu ihmiseksi, mutta hänelle kehittyy pakkomielle jatkaa kokeita ja muuttaa kaikki New Yorkin ihmiset liskoiksi. Hämähäkkimies ja George Stacy pysäyttävät hänen aikeensa levittämällä kaupunkiin vasta-ainetta, palauttaen samalla Connorsin järkiinsä. Connors viedään lopuksi Beloitin psykiatriseen sairaalaan, missä hän saa vieraakseen Gustav Fiersin.
Historia > Elokuvat > Marvel Cinematic Universe

Rhys Ifans palasi näyttelemään The Amazing Spider-Man -elokuvien versiota Curt Connorsista / Liskosta Marvel Cinematic Universen elokuvassa Spider-Man: No Way Home (2021), jossa Stephen Strangen yritys pyyhkiä Kof-Kolin riimuilla langetettavalla muistiloitsulla pois Mysterion ihmiskunnalle paljastama tieto siitä, että Peter Parker on Hämähäkkimies, rikkookin multiversumin rajat ja tuo Connorsin Marvel Cinematic Universeen ihmiseksi palautumista edeltäneestä hetkestä. Kun Peter sai sillalla kiinni Otto Octaviuksen, Strange oli jo sillä aikaa löytänyt Connorsin ja vanginnut hänet Sanctum Sanctorumiin. Peter yrittää keksiä Tony Starkin entisillä laitteilla keinon, jolla muuttaa Connors ihmiseksi ja pakottaa Connorsin piileskelemään sillä aikaa F.E.A.S.T.:n rekka-autossa. Mutta Vihreä Menninkäinen sabotoi yrityksiä parantaa Elektron ja Hiekkamiehen sekä päästää myös Liskon pakoon. Peter sekä kaksi muuta Peterin varianttia (joista toinen on Connorsin omasta universumista) suunnittelevat uuden vastamyrkyn Connorsille, taistelevat roistoja vastaan ja palauttavat samalla Connorsin ihmiseksi, ennen kuin Strange lopulta korjaa loitsun ja palauttaa roistot omiin universumeihinsa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967–1968 | Gillie Fenwick | Hämähäkkimies |  |  |
| 1994–1997 | Joseph Campanella | Hämähäkkimies |  |  |
| 2000–2001 2008–2009 | Dee Bradley Baker | Hämmästyttävä Hämähäkkimies |  | Spider-Man Spider-Man 2: Enter Electro |
| 2003 | Rob Zombie | Hämähäkkimies |  |  |
| 2004, 2007 | Dylan Baker |  | Spider-Man 2 – Hämähäkkimies 2 Spider-Man 3 – Hämähäkkimies 3 |  |
| 2004 | Joe Alaskey |  |  | Spider-Man 2 |
| 2006 | James Arnold Taylor |  |  | Marvel: Ultimate Alliance |
| 2007 | Nathan Carlson |  |  | Spider-Man 3 |
| 2007 | Roger Jackson |  |  | Spider-Man: Friend or Foe |
| 2012 2021 | Rhys Ifans |  | The Amazing Spider-Man Spider-Man: No Way Home |  |
| 2018, 2020 | Yuri Lowenthal | Spider-Man |  |  |
| 2023 | Mark Whitten |  |  | Spider-Man 2 |
Lisko Hämähäkkimies-animaatiosarjan ensimmäisessä osassa.
Paha aavistus

| Paha aavistus> Premonition |
| --- | --- |

Ohjaaja:  Mennan Yapo
Käsikirjoittaja:  Bill Kelly
Tuottaja:   Ashok Amritraj  Jennifer Gibgot  Jon Jashni  Sunil Perkash  Adam Shankman 
Säveltäjä:  Klaus Badelt
Kuvaaja:  Torsten Lippstock
Leikkaaja:  Neil Travis
Pääosat:   Sandra Bullock  Julian McMahon 
Valmistustiedot
Valmistusmaa:  Yhdysvallat
Tuotantoyhtiö:   Hyde Park Films  Offspring Entertainment  Brass Hat Films  Metro-Goldwyn-Mayer  TriStar Pictures 
Levittäjä:  Fórum Hungary Netflix
Ensi-ilta:   16. maaliskuuta 2007  3. elokuuta 2007 (Suomi) 
Kesto:  94 minuuttia
Alkuperäiskieli:  englanti
Budjetti:  20 000 000 USD
Tuotto:  84 146 832 USD
Aiheesta muualla
IMDb 
Elonet
AllMovie
Infobox OKNimi-testi OK: 
Paha aavistus (engl. Premonition) on Mennan Yapon ohjaama elokuva vuodelta 2007. Elokuvan pääosissa näyttelevät Sandra Bullock ja Julian McMahon. Elokuva sinänsä sai Yhdysvalloissa huonot arvostelut, mutta Sandra Bullockin näyttelijäntyötä on kehuttu.
Juoni

Hansonien perheen isä Jim (Julian McMahon) menehtyy tuhoisassa auto-onnettomuudessa. Paikallinen sheriffi vie suruviestin hänen Linda-vaimolleen (Sandra Bullock) ja heidän kahdelle tyttärellensä. Seuraavana aamuna kun Linda herää hän huomaa kauhukseen, että Jim syö aamiaista täydessä ruumiinvoimassaan. Seuraavana aamuna Jim on kuitenkin taas kuollut. Linda alkaa selvittää asiaa ja kamppailee samalla oman mielenterveytensä kanssa. Linda hakee apua, mutta häntä ei tunnuta ymmärrettävän ja selittämättömiä asioita tapahtuu toisensa jälkeen.
Näyttelijät

| 0 | 1 | 2 |
| --- | --- | --- |
|  Sandra Bullock  | … |  Linda Hanson   |
|  Julian McMahon  | … |  Jim Hanson   |
|  Nia Long  | … |  Annie   |
|  Kate Nelligan  | … |  Joanne   |
|  Amber Valletta  | … |  Claire Francis   |
|  Peter Stormare  | … |  Dr. Norman Roth   |
|  Marc Macaulay  | … |  Sheriff Reilly   |
|  Courtney Taylor Burness  | … |  Bridgette Hanson   |
|  Shyann McClure  | … |  Megan Hanson    |
|  E.J. Stapleton  | … |  Model Home Salesman   |
Lippulehtikala

| Lippulehtikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Kirjoahvenet Cichlasomatinae
Suku::  Lehtikalat Pterophyllum
Laji::  altum
Kaksiosainen nimi
 Pterophyllum altum  (Pellegrin, 1903) 
Katso myös
   Lippulehtikala Wikispeciesissä   Lippulehtikala Commonsissa 
Infobox OKNimi-testi OK: 
Lippulehtikala (Pterophyllum altum) on eteläamerikkalainen kirjoahven, jota pidetään myös akvaarioissa pienikokoisemman sukulaisensa lehtikalan tavoin.
Koko ja ulkonäkö

Lippulehtikala on litteä ja korkea, muistuttaa muodoltaan syrjällään uivaa lehteä. Hopeansävyisellä pohjalla on kolme ruskeaa pystyraitaa ja punertavia juovamaisia kuvioita, jotka ulottuvat evään asti. Pitkät evät korostavat lehtimäisyyttä. Aikuisen kalan korkeus evineen voi olla luonnossa lähes puoli metriä. Laji risteytyy lehtikalan kanssa.
Alkuperä

Lippulehtikalat ovat kotoisin Orinoco- ja Rio Negro-jokien vesistöistä Venezuelan, Kolumbian ja Pohjois-Brasilian alueelta.
Käyttäytyminen ja lisääntyminen

Lippulehtikala  voi olla aggressiivinen muita lajeja kohtaan. Se kutee tyypillisesi puunjuurelle tai muun kiinteän rakenteen päälle. Lippulehtikalapariskunta jää tämän jälkeen vartioimaan kutua ja ajaa tunkeilijat pois reviiriltään. Poikaset selviävät harvoin kotiakvaariossa.
Vesiolot

Lippulehtikalat suosivat vettä, jonka pH on 4.5–5.8, kovuus varsin pehmeä ja lämpötila 26–29 °C. Koska kala voi kasvaa korkeaksi, se tarvitsee ison akvaarion.
Aiheesta muualla

Harrastajan valokuvia[vanhentunut linkki]
Out of Sight

|  Out of Sight> Kappaleen tiedot |
| --- | --- |
Esittäjä(t):  Emma Muscat
Kesto:  2:58
Julkaistu:  17. tammikuuta 2022
Sanoittaja(t):  Antonio Caputo Emma Muscat Gabriel Rosse Lorenzo Santarelli Marco Salvaderi
Euroviisutiedot
Vuosi:  2022
Maa:  Malta
Kieli:  englanti
Aikajärjestys
 ◄ ”Je me casse” (2021) 
Out of Sight on maltalaisen laulajan Emma Muscatin kappale. Hän voitti kyseisellä kappaleella Maltan Malta Eurovision Song Contest 2022 -euroviisukarsinnan ja näin hänen piti edustaa Maltaa Eurovision laulukilpailussa 2022 kyseisellä kappaleella. Kuitenkin karsinnan jälkeen Muscat vaihtoi kappaletta, ja 14. maaliskuuta hänen ilmoitettiin edustavan Maltaa kappaleella I Am What I Am.
Odion Ighalo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Odion Jude Ighalo
Syntymäaika: 16. kesäkuuta 1989
Syntymäpaikka: Lagos, Nigeria
Pelipaikka: hyökkääjä
Pituus: 188 senttimetriä
Paino: 70 kilogrammaa
Seura
Seura: Al-Shabab Riyadh
Pelinumero: 89
Junioriseurat
2000–2005: Prime
Seurat
| Vuodet | Seura | O | (M) |
| 2005–2006 | Prime | 5 | (0) |
| 2006–2007 | Julius Berger | 10 | (5) |
| 2007–2008 | Lyn | 20 | (9) |
| 2008–2014 | Udinese | 6 | (1) |
| 2009–2010 | → Granada (laina) | 28 | (17) |
| 2010 | → Cesena (laina) | 3 | (0) |
| 2011–2014 | → Granada (laina) | 94 | (17) |
| 2014 | → Watford (laina) | 8 | (3) |
| 2014–2017 | Watford | 82 | (34) |
| 2017–2018 | Changchun Yatai | 55 | (36) |
| 2019–2021 | Shanghai Greenland | 17 | (10) |
| 2020–2021 | → Manchester United (laina) | 12 | (0) |
| 2021– | Al-Shabab Riyadh | 10 | (5) |
Maajoukkue
| 2009 | Nigeria U20 | 3 | (0) |
| 2015– | Nigeria | 35 | (16) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2021.  Maajoukkueuran tilastot päivitetty 29. toukokuuta 2021.
Odion Jude Ighalo (s. 16. kesäkuuta 1989 Lagos) on nigerialainen jalkapalloilija, joka edustaa Saudi-Arabian Valioliigassa pelaavaa Al-Shabab Riyadhia. Oikeajalkainen Ighalo on pelipaikaltaan hyökkääjä. Hän on pelannut myös Nigerian jalkapallomaajoukkueessa.
Ura > Seurajoukkueura

Ighalo aloitti uransa kotimaassaan. Vuonna 2007 hän siirtyi kotimaansa Julius Berger FC:stä Norjan Tippeligaenin Lyn Fotballiin. Hän pelasi seurassa 20 ottelua tehden niissä yhdeksän maalia. Elokuussa 2008 Ighalo siirtyi Italian Serie A:n Udinese Calcioon. Kaudella 2008–2009 hän pelasi kuusi ottelua viimeistellen yhden maalin. Kauden 2009–2010 Ighalo oli lainassa Espanjan Segunda División B:ssä, Granada CF:än joukkueessa, jolla oli sama omistaja kuin Udinesella. Hän pelasi kaudella 28 ottelua tehden 17 maalia. Heinäkuusta 2010 saman vuoden joulukuuhun Ighalo oli lainalla Serie A:n AC Cesenassa pelaten kolme ottelua.
Tammikuussa 2011 Ighalo siirtyi lainasopimuksella takaisin Granadaan. Seura nousi kaudeksi 2011–2012 Primera Divisióniin ja Ighalo teki kauden aikana 30 ottelussa kuusi maalia. Seuraavalla kaudella maaleja syntyi 28 ottelussa viisi ja kaudella 2013–2014 hän pelasi 16 ottelua osuen kahdesti. Kesäkuussa 2014 Ighalo kutsuttiin takaisin Udineseen, mutta heti seuraavassa kuussa hän siirtyi lainalle Englannin mestaruussarjan Watford FC:hen, jolla oli myös sama omistaja Udinesen ja Granadan kanssa. Lokakuussa 2014 siirrosta tehtiin pysyvä. Ighalo pelasi kauden aikana 35 ottelua tehden 20 maalia, kun Watford nousi Valioliigaan.
Ighalo debytoi Valioliigassa elokuussa 2015 Evertonia vastaan. Hän onnistui heti maalinteossa. Hän teki vuodenvaihteeseen mennessä 14 valioliigamaalia. Loppukauden aikana maaleja syntyi vielä kaksi. Seuraavalla kaudella hän viimeisteli 18 liigaottelussa yhden maalin. Tammikuun 2017 lopulla hän siirtyi kiinalaiseen Changchun Yatai -seuraan. Helmikuussa 2019 hän siirtyi Shanghai Shenhuaan, jossa voitti Kiinan Cupin saman vuoden joulukuussa.
Ighalo siirtyi puolen vuoden lainasopimuksella Englannin Valioliigan Manchester Unitediin tammlkuussa 2020. Hän pelasi kevätkauden aikana Valioliigassa 11 ottelua ja Eurooppa-liigassa viisi ottelua, ja jälkimmäisessä hän teki maalin Club Bruggea ja LASK Linziä vastaan. Kolmessa FA Cupin ottelussaan hän teki yhteensä kolme maalia. Hänen lainasopimustaan jatkettiin tammikuuhun 2021, mutta hän pelasi kauden 2020–2021 aikana Valioliigassa vain yhdeksän minuuttia, Mestarien liigassa minuutin ja liigacupissa kaksi ottelua. Hän siirtyi muutama päivä lainasopimuksen umpeutumisen jälkeen saudiarabialaiseen Al-Shabab Riyadhiin 2,5 miljoonan euron siirtosummalla.